Inligting 2020 - VLU Mpumalanga
Jaar Inligting 2020
​ TEMA/ THEME: VLU -Vrou: 'n Mentor vir ander / WAU Woman :A mentor for others
PROJEK / PROJECT: My Rommel , my verantwoordelikheid / My Waste , my Respon SKRYWER / WRITER: Hykie Berg
PERSOONLIKHEID / PERSONALITY: Hykie Berg
KUNSTENAAR / ARTIST Henry van Dyk
PRODUK / PRODUCT: Sojabone / Soyabeans
KONGRESPROJEK / CONGRESS PROJECT: 'n Bruikbare geskenk vir 'n Bejaarde/Gestremde persoon
a Useful gift for an elderly / disabled person
BOME / TREES: Ekebergia Capensis/ Cape ash, Essenhout
Adansonia digitate / Boabab, Kremetart
Skakelbeampte Sunette Barnard
​Tesourier Engela Thompson
Hoèveld: Sophie Hugo
KONGRES: Geen agv Covid 19
​VLU Mpumalanga UB Vergaderings
Kongres 2020 word afgestel weens Covid -19 Pandemie
Sien skrywe van President Junie 2020
Afdeling : Wie is die VLU?
Onder afdeling: VLUM Nuus
PRODUK VAN DIE JAAR 2020
Sojaboonprodukte kom voor in vanaf die kitsgraankos en sjokolade wat ons eet, tot in die sjampoe waarmee ons hare was, en speel daarom 'n belangrike rol in die mens se daaglikse bestaan.
Droë sojabone word na verskeie proteïenprodukte verwerk en gebruik as bestanddele in die vervaardiging van voedselprodukte. Hier speel die sojaproteïen 'n rol om byvoorbeeld die proteïenvlak van die voedselproduk te verhoog of om 'n spesifieke funksie te vervul. As funksionele proteïen speel dit 'n rol om die geur, smaak, kleur, voorkoms en tekstuur van voedselprodukte te verbeter.
SKRYWER en PERSOONLIKHEID VAN DIE JAAR 2020
Hykie Berg is 'n Suid-Afrikaanse akteur. Hy is bekend vir die rol van Darius du Buisson in Egoli: Plek van Goud en Conrad Bester in M-Net se sepie, Binnelanders. Hy het sedertdien in talle Afrikaanse rolprente gespeel. In 2011 neem hy aan die realiteitskompetisie Survivor South Africa deel en wen die reeks.
Berg is op 2 Mei 1978 in Pretoria gebore en matrikuleer in 1996. Hy het in gr. 8 aan die Hoërskool Die Wilgers met dwelms begin eksperimenteer en was op 19 'n volslae heroïenverslaafde. Ná sy rehabilitasie in Kaapstad het hy 'n diploma in drama aan die Universiteit Stellenbosch verwerf. Hy maak sy TV-debuut in die jeugreeks The Res (2003), gevolg deur 'n hoofrol in die drama Plek van die Vleisvreters (2004). In 2007 verskyn hy in sy eerste rolprent, Ouma se Slim Kind. Hy is 'n Gedugte teenstander wat gesag afdwing; ferm, reguit. As wenner van Survivor SA Maldives 2011 was hy altyd eerlik en getrou aan homself. Sy strategie: Mattheus 10:16 "Wees so versigtig soos die slange en so eerlik en opreg soos die duiwe."
Vandag gesels hy sonder skaamte oor sy filosofie van die lewe, die lesse wat hy moes leer en die beginsels wat hy vandag nog toepas om sy uitdagings te oorwin en 'n lewe van betekenis te kan leef.
Talle rolprente het gevolg onder andere Pretville, Lien se Lankstaan Skoene, Klein Karoo, Mooirivier, Mandela's Gun, Forsaken (2015) Rowwe Diamante (2015) Dis ek Anna (2015) en Darryl Roodt se Verskietende Ster (2016)
Hy skroom nie om te sê die kern van sy lewe is nie sy werk nie, maar sy soeke na die Waarheid. "Daar is baie belangriker dinge in die lewe as om toneel te speel".
Hykie se groot liefde en passie Iê in die belangstelling van mense, hoe om hul potensiaal te ontgin en wat dit vir elke individu beteken om verantwoordelikheid vir sy eie lewe te neem en 'n lewe van persoonlike vryheid te kan geniet. Hy moedig mense aan om meer en beter te wees as wat die wêreld van hulle verwag. "Glo in mense, dit gee hulle hoop."
KUNSTENAAR VAN DIE JAAR 2020 Henry van Dyk
Henry van Dyk het op die platteland in die Noordwes provinsie grootgeword en het van kleins af 'n baie spesiale liefde vir musiek gehad. Hy het dan ook op 'n jeugdige ouderdom reeds betrokke geraak in die musiekwêreld…
In 2002 was Henry die algehele wenner vir volwassenes van die Beeld Eisteddfod (afdeling ligte musiek) en in 2005 was hy die algehele wenner vir volwassenes in die Eisteddfod se klassieke afdeling. Hy is in 2004 gekies om aan die semifinaal van die ATKV se Crescendo musiekkompetisie deel te neem en is genomineer om Suid-Afrika in 2005 in Los Angeles te verteenwoordig as lid van die Championship of Performing Arts span. In 2008 het Henry sy First Concert Certificate in sang, soos aangebied deur die Trinity College London, met 'n algehele punt van 93% geslaag. In 2010 het Henry sy opera-debuut gemaak in Verdi se opera La Traviata met Johan Spies as regisseur.
Henry is ook 'n liedjieskrywer en speel klavier, kitaar en kerkorrel en as daar tyd is, is hy ook nog deeltydse orrelis by verskeie kerke in die Pretoria-omgewing.
Hy het 'n passie vir die lewe en hy glo dat die liefde die spil is waarom alles draai. Dit is die inspirasie agter die meeste van sy liedere. Henry se uniekheid word vasgevang in sy nuwe album, "Sommer So", en mens word meegevoer deur die klanke. Dit neem jou op 'n reis wat jou weer laat fokus op die belangrike aspekte van die lewe.
Vir besprekings of navrae kontak Lizette van der Walt, +27 83 272 5245 of lvdw@global.co.za
Daar is 'n spesiale fooi beding vir VLU takke. Die dames moet net noem dat optredes vir die VLU is.
boom van die jaar: Die kremetart en Essenhout
Ekebergia capensis Cape ash, Essenhout
Ekebergia capensis Cape ash, Essenhout Die inheemse Essenhout is 'n pragtige, hoë boom met 'n lifelike blaarkroon. Die boom groei gewoonlik tot tussen 8 tot 10 m en is immergroen, maar kan semi-bladwisselend wees in gebiede met koue, droë winters. Die boom het 'n verspreidende kroon, tot 8 m breed en die blare is saamgestel met 'n glansende, groen kleur. Nuwe groei het 'n rooierige kleur en verskyn in die lente. In gebiede met kouer winters word die blare geel en dan rooi voordat dit op die grond val. Die bas van die Essenhout is opvallend met 'n growwe tekstuur en dit wissel van liggrys tot amper swart. Gedurende die lente verskyn onopvallende, ligte blomme met 'n geurige geur wat vlinders na die tuin lok. Dit word gevolg deur vlesige, bessieagtige vrugte wat groen begin en tot 'n helder, rooi kleur verouder. Die vrugte is eetbaar en pas by voëls en soogdiere. Ekebergia capensis is 'n vinnig groeiende straat- en skaduboom onder gunstige omstandighede. Dit floreer in volle son of halfskadu. Dit is vir 'n kort tydjie droogtebestand, maar is nie swaar rypverdraagsaam nie en sal beter vaar in gebiede met voldoende water en meer gematigde winters. Die wortels van die boom word nie as indringend beskou nie, maar aangesien dit 'n groot boom is, moet daar gewaak word om dit nie te naby aan geboue te plant nie. Dit is 'n sierboom wat insekte en voëllewe na die tuin sal lok.
Adansonia digitata Baobab Kremetart
Die kremetart (baobab, Adansonia), ook soms "aap-broodbome" genoem, is 'n genus van agt spesies van bome, inheems aan Madagaskar (met ses spesies), Afrika en Australië (een spesie op elke kontinent).
Die kremetartboom word sedert 1942 deur die wet beskerm. Die kremetartboom kom in die warm, dorre savanna streke van Afrika, van die Soedan tot in die Hoëveld, Madagaskar en Australië voor. Dit groei in sanderige en klipperige grond. Adansonia digitata, wat na 'n Franse wetenskaplike, Michel Adanson, vernoem is, kan tot 25 m hoog word en 'n deursnee van tot 16 m bereik.
Die kremetartboom se stam is baie dik en geswel. Die takke, wat na die punt smaller word, spruit uit die kroon van die boom en groei min of meer horisontaal. In die winter lyk dit of die boom ontwortel is en met die wortels in die lug in die grond teruggeplaas is. Dr. David Livingstone het die kremetartboom op 'n keer 'n omgekeerde wortel genoem. Die bas is